**Lista comună a abrevierilor/prescurtărilor utilizate**

**AA - Autoritatea de Audit din cadrul Curții de Conturi a României**

**ADR Sud-Vest Oltenia -** Agenția de Dezvoltare Regională Sud-Vest Oltenia

**AM PR SV -** Autoritatea de Management pentru Programul Regional Sud-Vest Oltenia

**APL** - Autoritate Publică Locală

**BS-** Bugetul de Stat

**CE/COM** - Comisia Europeană

**DNSH / NPMS** - Do No Significant Harm / Principiul de „a nu prejudicia în mod semnificativ”

**FEDR** - Fondul European pentru Dezvoltare Regională

**HG-** Hotărâre de Guvern

**MDLPA-** Ministerul Dezvoltării, Lucrărilor Publice şi Administrației

**MIPE -** Ministerul Investițiilor și Proiectelor Europene

**MRJ -** Municipii Reședință de Județ

**OP** - Obiectiv de Politică

**OUG** - Ordonanță de Urgență

**PO** - Programul Operațional

**POR** - Programul Operațional Regional

**PR** - Programul Regional

**PR Sud-Vest Oltenia** - Programul Regional Sud - Vest Oltenia

**RDC** - Regulamentul Dispozițiilor Comune (Regulamentul (UE) 2021/1060);

**Regiunea SV Oltenia -** Regiunea de Dezvoltare SV Oltenia 2021-2027

**OS** - Obiectiv Specific

**Glosar de termeni specifici apelului de proiecte**

**Analiza DNSH** reprezintă analiza realizată pentru a determina dacă o activitate economică/investiție este durabilă din punctul de vedere al mediului, în conformitate cu prevederile Regulamentului (UE) 2020/852 („Regulamentul privind taxonomia”);

**Apel de proiecte etapizate -** invitație publică adresată de către autoritatea de management categoriilor de solicitanți eligibili stabiliți prin prezenta **Instrucțiune**, în vederea transmiterii cererilor de finanțare pentru etapa II de implementare a proiectelor etapizate, în cadrul programului PR SV Oltenia 2021-2027;

**Autoritatea de Management pentru Programul Regional Sud-Vest Oltenia 2021-2027 (AM PR SV),** structura organizatorică din cadrul ADR Sud-Vest Oltenia, responsabilă de gestionarea și implementarea PR SV Oltenia 2021-2027 și de utilizarea eficientă, efectivă și transparentă a fondurilor, îndeplinind funcțiile și rolurile prevăzute în acest sens de Regulamentul (UE) nr. 2021/1060;

**Beneficiar** înseamnă un organism public sau privat, responsabilă cu implementarea etapei II a unui proiect etapizat.

Atunci când proiectul se implementează în parteneriat, prin ”beneficiar” se înțelege întregul parteneriat (lider de parteneriat și partenerii).

**Dată lansare apel de proiecte** **-** data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către AM PR SV;

**Declarație unică**  - declarație pe propria răspundere a solicitantului/partenerului/liderului de parteneriat, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în prezenta **Instrucțiune** și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării;

**Indicator de realizare** înseamnă un indicator de măsurare a rezultatelor specifice ale intervenției;

**Indicator de rezultat** înseamnă un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii;

**MySMIS2021/SMIS2021+** reprezintă sistemul informatic unitar dezvoltat pentru gestionarea asistenței financiare nerambursabile aferente perioadei financiare 2021-2027, gestionat de MIPE, prin care potențialii beneficiari vor putea solicita finanțare europeană pentru perioada de programare 2021-2027;

**Proiectul etapizat**, conform OUG 36/2023, este un proiect care nu a fost finalizat fizic sau implementat integral până la data de 31 decembrie 2023, nu a beneficiat de finanțare din fonduri externe nerambursabile în perioada de programare 2007-2013 și îndeplinește condițiile cumulative prevăzute la art. 118 sau, după caz, condițiile cumulative prevăzute la art. 118a din Regulamentul (UE) 2021/1060, cu modificările și completările ulterioare, cu respectarea prevederilor naționale și ale Uniunii Europene în domeniul ajutorului de stat, după caz.

Regiunea de Dezvoltare Sud-Vest Oltenia cuprinde județele Dolj, Gorj, Mehedinți, Olt și Vâlcea, astfel cum au fost acestea grupate în cadrul Anexei la Legea nr. 315 din 28 iunie 2004 privind dezvoltarea regională în România. Regiunea este o entitate teritorială specifică, fără statut administrativ și fără personalitate juridică, ce corespunde diviziunilor de nivel NUTS 2 în Nomenclatorul unităților statistice teritoriale ale Uniunii Europene.